b'\n_START_ARTICLE_\nOblegovalni stolp\n_START_PARAGRAPH_\nOblegovalni stolp ) je specializirana oblegovalna naprava, izdelana za za\xc5\xa1\xc4\x8dito napadalcev in lestev, medtem ko se ta pribli\xc5\xbeuje obrambnemu zidu utrdbe. Stolp je bil lesen, pogosto pravokotne oblike, na \xc5\xa1tirih kolesih, s svojo vi\xc5\xa1ino pribli\xc5\xbeno enak kot zid ali v\xc4\x8dasih nekoliko vi\xc5\xa1ji, kar je omogo\xc4\x8dalo oblegovalcem, ki so stali na vrhu stolpa, streljati pu\xc5\xa1\xc4\x8dice na branilce. Ker so bili stolpi leseni in zato vnetljivi, so morali imeti nekak\xc5\xa1no negorljivo prevleko iz \xc5\xbeeleza ali sve\xc5\xbeih \xc5\xbeivalskih ko\xc5\xbe._NEWLINE_Uporabljali so se od 11. stoletja pr. n. \xc5\xa1t., pri Babiloncih in Asircih na starodavnem Bli\xc5\xbenjem vzhodu, v 4. stoletju pred na\xc5\xa1im \xc5\xa1tetjem v Evropi in tudi v antiki na Daljnem vzhodu. Oblegovalni stolpi okornih dimenzij, podobni triboku, so bili ve\xc4\x8dinoma zgrajeni na mestu obleganja. Ker so potrebovali za gradnjo veliko \xc4\x8dasa, so oblegovalni stolp zgradili v primeru, \xc4\x8de obrambo nasprotne utrdbe ni bilo mogo\xc4\x8de premagati z oblegovalnimi lestvami ali kopanjem ali razbijanjem zidov ali vrat._NEWLINE_Na oblegovalnem stolpu so bili v\xc4\x8dasih kopjenosci, suli\xc4\x8darji, me\xc4\x8devalci, lokostrelci ali vojaki s samostreli, ki so streljali pu\xc5\xa1\xc4\x8dice na branilce. Zaradi velikosti stolpa je bil ta pogosto prva tar\xc4\x8da velikih kamnitih katapultov, vendar so imeli svoje izstrelke s katerimi so vra\xc4\x8dali udarce._NEWLINE_Oblegovalni stolpi so bili uporabljeni zato, da bi lahko vojaki pre\xc5\xa1li \xc4\x8dez zid na sovra\xc5\xbenikovo stran. Ko je bil oblegovalni stolp dovolj blizu zidu, so spustili nekak\xc5\xa1en corvus in vojska je lahko napadla grad ali mesto.\n_START_SECTION_\nUporaba v antiki\n_START_PARAGRAPH_\nNajstarej\xc5\xa1i znani oblegovalni stolp je uporabljala vojska novoasirskega imperija v 9. stoletju pr. n. \xc5\xa1t., pod vodstvom A\xc5\xa1urnasirpala II. (884-859 pr. n. \xc5\xa1t.). Reliefi iz \xc4\x8dasa njegove vladavine in poznej\xc5\xa1ih kraljev prikazujejo oblegovalne stolpe in \xc5\xa1tevilne druge oblegovalne naprave, vklju\xc4\x8dno  rampe in ovne._NEWLINE_Stoletja po tem, ko so bili uporabljeni v Asiriji, se je uporaba oblegovalnega stolpa raz\xc5\xa1irila po vsem Sredozemlju. Najve\xc4\x8dji oblegovalni stolp antike, imenovan Helepolis je bil uporabljen za obleganje Rodosa leta 305 pred na\xc5\xa1im \xc5\xa1tetjem, visok je bil 41 metrov in \xc5\xa1irok 20,5 metra. Za tako veliko napravo je bil potreben za u\xc4\x8dinkovit premik, prenos preko zobnikov. Upravljalo ga je 200 vojakov in je bil razdeljen na devet nadstropij; na razli\xc4\x8dnih ravneh so bili name\xc5\xa1\xc4\x8deni razli\xc4\x8dni katapulti in ballste. Kasnej\xc5\xa1i oblegovalni stolpi so pogosto imeli podobne naprave._NEWLINE_Vendar je bil ta ogromen stolp pora\xc5\xbeen, saj so branilci poplavili jarek pred obzidjem, kar je povzro\xc4\x8dilo, da je stolp obti\xc4\x8dal v blatu. Obleganje Rodosa opozarja na pomembno to\xc4\x8dko, da je ve\xc4\x8dji oblegovalni stolp uporaben na ravnem terenu. Veliko gradov in mest ali utrdb na hribu je bilo prakti\xc4\x8dno neranljivo za oblegovalne stolpe zgolj zaradi topografije. Manj\xc5\xa1i oblegovalni stolp se je lahko uporabljal na vrhu oblegovalnega nasipa, narejenega iz zemlje, gru\xc5\xa1\xc4\x8da in lesa. Ostanki tak\xc5\xa1ne oblegovalne rampe so po 2000 letih vidni pri Masadi v Izraelu \xc5\xa1e danes._NEWLINE_Na drugi strani pa so bila skoraj vsa najve\xc4\x8dja mesta ob velikih rekah ali ob obali in tako je bil le del njihovih obzidij izpostavljen tem stolpom. Stolpi za tak\xc5\xa1no tar\xc4\x8do so bili sestavljeni drugje in razstavljeni pripeljani na ciljno mesto po vodi. V nekaterih redkih primerih so bili taki stolpi name\xc5\xa1\xc4\x8deni na ladjah za napad na obalno obzidje mesta. Pri obleganju Cyzicusa v tretji mitridatski vojni na primer, so bili stolpi uporabljeni v povezavi z ve\xc4\x8d konvencionalnega oblegovalnega oro\xc5\xbeja._NEWLINE_Eden izmed najstarej\xc5\xa1ih opisov mobilnega oblegovalnega stolpa v anti\xc4\x8dni Kitajski, je bil napisan kot dialog ali razprava o pomorskem bojevanju. V kitajski Yuejueshu (Izgubljeni zapisi dr\xc5\xbeave Yue), ki ga je v poznej\xc5\xa1i dinastiji Han avtor Yuan Kang napisal v letu 52, Wu Zixu (526 - 484 pred na\xc5\xa1im \xc5\xa1tetjem), domnevno razpravlja o razli\xc4\x8dnih vrstah ladij kralja Hel\xc3\xbcja iz Wuja (vladal 514-496 pred na\xc5\xa1im \xc5\xa1tetjem), medtem ko razlaga voja\xc5\xa1ko pripravljenost. Pred ozna\xc4\x8devanjem vrste vojnih ladij, ki so se uporabljale, je Zixu dejal:_NEWLINE_Danes pri usposabljanju pomorskih sil za najbolj\xc5\xa1i u\xc4\x8dinek uporabljamo taktiko kopenskih sil. Tako velika jadrnica ustreza te\xc5\xbekim vozovom, mala jadrnica lahkim vozovom, trebuh napadalca za oblegovalnega ovna, grajske ladje za mobilne napadalne stolpe in mostne ladje za lahko konjenico.  _NEWLINE_\xe2\x80\x94\n_START_SECTION_\nSrednjeve\xc5\xa1ka in poznej\xc5\xa1a uporaba\n_START_PARAGRAPH_\nS propadom rimskega cesarstva na zahodno samostojno in neodvisno dr\xc5\xbeavi in vzhodno rimsko cesarstvo na obrambno, je uporaba oblegovalnega stolpa dosegla vrhunec v srednjem veku. Oblegovalni stolpi so bili uporabljeni, ko so Avari neuspe\xc5\xa1no oblegali  Konstantinopel leta 626, kot pripoveduje Chronicon Paschale:_NEWLINE_In v odseku od vrat Polyandrion do vrat sv. Romanusa so pripravili dvanajst visokih oblegovalnih stolpov, ki so bili izbolj\xc5\xa1ani skoraj tako kot obzidje in so bili prekriti s ko\xc5\xbeami.  _NEWLINE_\xe2\x80\x94 _NEWLINE_Na tem obleganju so napadalci uporabili tudi "svinje" - mobilna oklepna zaveti\xc5\xa1\xc4\x8da, ki so bila uporabljena v celotnem srednjem veku in omogo\xc4\x8dala delavcem zapolniti v jarke za za\xc5\xa1\xc4\x8dito pred branilci (in tako izravnali tla za oblegovalne stolpe, da bi se premaknili k obzidju). Vendar pa je izgradnja po\xc5\xa1evnega zidu ob vzno\xc5\xbeju grajskega obzidja (kot je bilo obi\xc4\x8dajno pri kri\xc5\xbearskih utrdbah ), do neke mere zmanj\xc5\xa1ala u\xc4\x8dinkovitost te taktike._NEWLINE_Oblegovalni stolpi so postali bolj dodelan v srednjem veku. Pri obleganje gradu Kenilworth leta 1266 na primer, je 200 lokostrelcev in 11 katapultov delovalo iz enega stolpa. Tudi takrat je obleganje je trajalo skoraj leto dni, kar je najdalj\xc5\xa1e obleganje v angle\xc5\xa1ki zgodovini. Niso bili neranljivi, saj so v \xc4\x8dasu padca Konstantinopla leta 1453, tur\xc5\xa1ki oblegovalni stolp po\xc5\xa1kropili branilci z gr\xc5\xa1kim ognjem._NEWLINE_Oblegovalni stolpi so postali ranljivi in zastareli z razvojem velikega topa. Obstajali so le za napad vojakov preko visokih obzidij. Zaradi velikih topov so postala visoka obzidja zastarela. Vendar pa je kasnej\xc5\xa1a konstrukcija postala znana kot baterijski stolp na podobnem polo\xc5\xbeaju v obdobju smodnika. Podobno kot oblegovalni stolp, je bil zgrajen iz lesa na mestu obleganja. Enega od teh je zgradil ruski voja\xc5\xa1ki in\xc5\xbeenir Ivan Vyrodkov med obleganjem Kazana leta 1552 (kot del rusko-kazanske vojne) in nanj postavil deset topov velikega kalibra in 50 la\xc5\xbejih topov. Verjetno je to predstavljalo razvoj naprave guliai-gorod (mobilna utrdba sestavljena iz voza ali sani in monta\xc5\xbene stene z luknjami za topove). Kasnej\xc5\xa1e baterijske stolpe so pogosto uporabljali ukrajinski Kozaki.\n_START_SECTION_\nSodobne vzporednice\n_START_PARAGRAPH_\n1. marca 2007 so policisti vstopili v poslopje Ungdomshuset v K\xc3\xb8benhavnu na Danskem, z dvigom v vi\xc5\xa1je nadstropje, ki je bilo nezakonito zasedeno, s pomo\xc4\x8djo majhnega dvigala za namen, podobnega oblegovalnemu stolpu. Uradniki, ki so bili name\xc5\xa1\xc4\x8deni v posodah, je operater dvigala dvignil proti oknom stavbe, kar je omogo\xc4\x8dilo policistom dostop do objekta.'